Here is a page extracted from Wikipedia that may contain CSS, HTML, and a lot of unformatted text.

Title: Valds Adamkos
Content: Valds Adamkos (, gėmė 1926 m. lapkristė 3 dėina Kaunė) - puolitėks, aplėnkuosergėninks, Lietovuos Respoblėkas prezidėnts.

Biuograpėjė 

Gėmė tarnautuoju šeimuo. Tievs bova naprogolnoma kuovū nepriklausomībes kovu savanuoris. Ans bova vėins pėrmūjū Lietovuos vainuos avijacėjes muokīklas vaduovu. Vieliau dėrba Kauna gelžkelė stuotėis policėjės vėršėninko. Muotėna dėrba sosėsėikėma ministerėjuo.

Muokies J. Jabluonskė pradiuos muokīkluo, vieliau Kauna "Aušruos" gimnazėjuo.

Prasėdiejos vainā dalīvava rezistencėnie vēkluo, 1944 metū lėipas mienėsie so tievās pasitraukė ė Vuokītėjė.

Vuokītėjuo Adamkos bėngė lietoviu gimnazėjė. Stodėjava Miunchena universitetė gomtuos muokslu fakultetė.

1949 metās atvīka i JAV. Dėrba darbėninko automuobiliu daliū dėrbīkluo Čėkaguo. Vieliau braižītuojo vėinuo inžinerėjės firmuo. 1960 metās bėngė Ilinuojaus tecknoluogėju instituta. Igėjė statību inžinėriaus specēlībė.

1951 metās apsižanėjė so Alma Nutautaitė.

Aštonta dešėmtmetė pradiuo pakvėists dėrbtė i korama JAV aplinkuos apsauguos federalėnrs valdiuos institucėjė - Aplinkuos apsauguos agentūra. Vaduovava aplinkuos apsauguos muokslėniu tīrėmu cėntrou. Vieliau bova paskėrts pėnktuojė regijuona Aplinkuos apsauguos agentūras administratuoriaus pavadoutojo. 1981 metās palėka šiuo regijuona Aplinkuos apsauguos agentūras administratuorio.

1993 metās bova kandidato i Lietovuos prezidėntus Stasė Luozuoraitė rinkėmu kampanėjes vaduovs. 1996 metās aktīvē dalīvava Lietovuos Seima rinkėmu kampanėjuo, telkdams nousaikiasės vėdorė puolitėnes jiegas.

1998 metās ėšrenkams Lietovuos prezidėnto. Parēgas pradiejė ēt 1998 metū vasarė 26 dėina. 

2004 metās bėrželė mienėsie apėntās ėšrenkams prezidėnto. Kadencėjė bėngė 2009 m. lėipas 12 d.

Adamkus,Valdas